Source: https://ispis.sk/judikatura/KSKE/2Sd3/2012
Timestamp: 2020-04-05 02:39:03+00:00

Document:
KSKE 2 Sd 3/2012 - iSpis
iSpis Judikatúra – KSKE 2 Sd 3/2012
KS v Košiciach, dátum 27.02.2012, sp.zn. KSKE 2 Sd 3/2012
Súd: Krajský súd Košice Spisová značka: 2Sd/3/2012 Identifikačné číslo súdneho spisu: 7012200035 Dátum vydania rozhodnutia: 28. 02. 2012 Meno a priezvisko sudcu, VSÚ: JUDr. Eva Baranová ECLI: ECLI:SK:KSKE:2012:7012200035.1
Uznesenie Krajský súd v Košiciach v právnej veci navrhovateľa C. Y., O.. XX.XX.XXXX, bytom U. X, U., proti odporcovi Sociálnej poisťovni, ústredie, so sídlom v Bratislave, Ul. 29. augusta 8, v konaní o invalidný dôchodok, takto
Opravným prostriedkom zo dňa 28.09.2011 označeným ako odvolanie proti rozhodnutiu Sociálnej poisťovne sa navrhovateľ domáhal preskúmania rozhodnutia odporcu č. XXX XXX XXXX X zo dňa 04.08.2011, ktorým mu bola podľa ustanovenia § 263 ods.1 zákona č. 461/2003 Z.z. o sociálnom poistení v znení zákona č. 310/2006 Z.z. a podľa ustanovenia § 29 ods.1 zákona č. 100/1988 Zb. o sociálnom zabezpečení zamietnutá žiadosť o zvýšenie invalidného dôchodku. Navrhovateľ namietal posúdenie zdravotného stavu.
Odporca vo vyjadrení zo dňa 24.01.2012 uviedol, že zdravotný stav navrhovateľa bol dňa 20.10.2011 opätovne posúdený posudkovým lekárom Sociálnej poisťovne, pobočky U. a dňa 11.01.2012 posudkovým lekárom Sociálnej poisťovne, ústredia, ktorí zotrvali na stanovenej miere poklesu schopnosti vykonávať zárobkovú činnosť v rozsahu 60 % v porovnaní so zdravou fyzickou osobou. Navrhol napadnuté rozhodnutie ako vecne správne potvrdiť.
Na pojednávaní uskutočnenom dňa 28.02.2012 vzal navrhovateľ svoj opravný prostriedok v celom rozsahu späť.
Podľa ustanovenia § 250l ods.2 zákona č. 99/1963 Zb. Občianskeho súdneho poriadku v znení neskorších poriadkov (ďalej len O.s.p. ) , pokiaľ v tretej hlave piatej časti O.s.p. nie je ustanovené inak, použijú sa pre konanie o opravných prostriedkoch proti rozhodnutiam správnych orgánov primerane ustanovenia druhej hlavy piatej časti O.s.p. s výnimkou § 250a.
Podľa ustanovenia § 250h ods.2 O.s.p., až do rozhodnutia súdu môže žalobca vziať žalobu späť; ak žalovanému medzitým vznikli trovy konania, rozhodne súd o ich náhrade.
Z dôvodu späťvzatia opravného prostriedku navrhovateľom súd konanie vo veci zastavil v súlade s vyššie citovanými ustanoveniami zákona.
O trovách konania súd rozhodol v súlade s ustanovením § 146 ods.1 písm.c) O.s.p. v spojení s ustanovením § 246c ods.1 veta prvá O.s.p., podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené.
V odvolaní sa má, popri všeobecných náležitostiach (ustanovenie § 42 ods.3 O.s.p.) uviesť, proti ktorému rozhodnutiu odvolanie smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha.

References: súd 
 súd 
 § 263
 § 29
 § 250
 § 250
 § 250
 súd 
 súd 
 súd 
 § 146
 § 246
 § 42